el el el el el el el el el el el en en el el el el el el el el el el el el el el el el el el el el el el el el el el el hu el en es en el en el el el en el en el en el en el en el en el en el en el en el en es el ja el el el el el el el el el el el el el el el el el en el sv el fr el de el de el fr el ja
Σαφή και ξεκάθαρα μηνύματα, βασισμένα σε στοιχεία και χάρτες, αναμένεται να στείλει σήμερα ο πρωθυπουργός Κυριάκος Μητσοτάκης από το βήμα της Γενικής Συνέλευσης του ΟΗΕ.
Ο πρωθυπουργός αναμένεται να αποδομήσει σημείο προς σημείο τους αίολους ισχυρισμούς του Ρετζέπ Ταγίπ Ερντογάν και να αναδείξει την αναθεωρητική πολιτική που ακολουθεί το τελευταίο διάστημα στην περιοχή ο Τούρκος πρόεδρος.
Στόχος του Κυριάκου Μητσοτάκη είναι να μην αφήσει τίποτε αναπάντητο, ωστόσο, είναι σαφές ότι δεν θα ακολουθήσει σε ύφος την ομιλία του Τούρκου προέδρου.
Αυτό κατέστη, άλλωστε, σαφές και από τα όσα δήλωσε ο κυβερνητικός εκπρόσωπος Γιάννης Οικονόμου χθες κατά τη διάρκεια της ενημέρωσης πολιτικών συντακτών.
Σύμφωνα με κυβερνητικές πηγές, η απάντηση του Έλληνα πρωθυπουργού θα εστιάζεται σε τρία κομβικά θέματα:
1ον Την ανάδειξη της Ελλάδας ως πυλώνα σταθερότητας και ασφάλειας στην περιοχή. Ο πρωθυπουργός αναμένεται να υπογραμμίσει πως η χώρα μας είναι ένας αξιόπιστος εταίρος και σύμμαχος, σε μια συγκυρία που η Ευρώπη αντιμετωπίζει πολλαπλές προκλήσεις λόγω της ρωσικής εισβολής στην Ουκρανία.
2ον Ιδιαίτερη αναφορά θα γίνει για την πρόσφατη κλιμάκωση της τουρκικής επιθετικότητας
3ον Την εργαλειοποίηση των μεταναστών από πλευράς της Άγκυρας. Ο Κυριάκος Μητσοτάκης θα προχωρήσει σε αποκατάσταση της αλήθειας μετά από τους ψευδείς ισχυρισμούς Ερντογάν και τα περί βίαιων επαναπροωθήσεων από πλευράς του ελληνικού λιμενικού.
Ο Κυριάκος Μητσοτάκης θα αναφερθεί στις εμπρηστικές δηλώσεις της Άγκυρας και θα θυμίσει όλες τις απειλές εναντίον της Ελλάδας -ιδιαίτερα αναφορικά με την κυριαρχία των νησιών.
Αναμένεται να παρουσιάσει δε και τους χάρτες της «Γαλάζιας Πατρίδας» που κυκλοφορούν από καιρό εις καιρό κυβερνητικά στελέχη της Τουρκίας αλλά και στοιχεία για τις παραβιάσεις του εθνικού εναέριου χώρου.
Τα στοιχεία αυτά θα αποδείξουν με τον πλέον σαφή τρόπο ποιος έχει την ευθύνη για την όξυνση της έντασης στην περιοχή της Ανατολικής Μεσογείου και το Αιγαίο -κατάστασης που δεδομένης της γεωπολιτικής έντασης που επικρατεί λόγω της εισβολής της Ρωσίας στην Ουκρανία αποτελεί πηγή ανησυχίας για την Ελλάδα και την Ευρώπη.
Ο Κυριάκος Μητσοτάκης δεν αποκλείεται να έχει και έναν… άσσο στο μανίκι του -ένα στοιχείο «έκπληξη» που θα παρουσιάσει κατά τη διάρκεια της ομιλίας του για να αιφνιδιάσει την τουρκική διπλωματία.
Ωστόσο, θα τονίσει πως η Ελλάδα παραμένει ανοιχτή στο διάολο με την Άγκυρα, παρά τα «Μητσοτάκης γιοκ» του Τούρκου προέδρου.
Στην Αθήνα επικρατεί σκεπτικισμός για τα κίνητρα των πρόσφατων δηλώσεων του Ρετζέπ Ταγίπ Ερντογάν από τη Νέα Υόρκη.
Η τουρκική πλευρά «στήνει» μεθοδικά σκηνικό ένταξης στο Αιγαίο, το οποίο πλέον δεν μπορεί να ερμηνευτεί μόνο ως εθνικιστικό αφήγημα δημιουργίας εντυπώσεων για εσωτερική κατανάλωση.
Τις τελευταίες ημέρες, ο Τούρκος πρόεδρος έχει αφήσει να διαφανεί η έντονη ενόχλησή του με την Ελλάδα -τόσο λόγο της στήριξης που λαμβάνει από τους εταίρους της απέναντι στην προκλητικότητα στην Άγκυρα όσο και για την παράδοση των πρώτων δύο F-16 στη χώρα μας.
Εντύπωση, όμως, προκαλεί και το γεγονός ότι ο Ταγίπ Ερντογάν ανέδειξε τις «μη ιδανικές», όπως τις χαρακτήρισε, σχέσεις της χώρας του με τις ΗΠΑ.
Σε πρόσφατη συνέντευξή του σε αμερικανικό δίκτυο, ο Τούρκος πρόεδρος εξέφρασε τη δυσφορία του για το «πάγωμα» της παράδοσης των F-16 και προειδοποίησε πως εάν χρειαστεί, η χώρα του θα φροντίσει να προμηθευτεί από αλλού μαχητικά.
Με τα λόγια αυτά κατέδειξε σαφώς ότι η Τουρκία θα στραφεί προς τη Ρωσία -και ενδεχομένως την Κίνα- για προμήθεια αμυντικού εξοπλισμού, κάτι που θα δυσαρεστούσε ιδιαίτερα την Ουάσινγκτον.
Δεν αποκλείεται, ωστόσο, ο Ρετζέπ Ταγίπ Ερντογάν να προχώρησε στις δηλώσεις αυτές για να ξεκινήσει ένα ακόμη… ανατολίτικο παζάρι για την προμήθεια των F-16, που διακαώς επιθυμεί τόσο ο ίδιος όσο και η κυβέρνησή του.
«Απόλυτη διαστρέβλωση της πραγματικότητας»
Σε συνέντευξή του στο CNNi, ο πρωθυπουργός μίλησε για «απόλυτη διαστρέβλωση της πραγματικότητας» από πλευράς της Τουρκίας ενώ χαρακτήρισε τις καταγγελίες του Ρετζέπ Ταγίπ Ερντογάν «απαράδεκτες» και εξωφρενικές.
«Η Ελλάδα έχει σώσει 10.000 ανθρώπους στη θάλασσα. Μόνο σήμερα σώσαμε εκατοντάδες ανθρώπους μεταξύ των οποίων πολλά παιδιά. Το να κατηγορεί την Ελλάδα για εγκλήματα κατά της ανθρωπότητας μία χώρα που έχει εργαλειοποιήσει μετανάστες είναι απίστευτο», είπε ο κ. Μητσοτάκης.
«Να θυμίσω τι συνέβη το Μάρτιο του 2020 όταν ο πρόεδρος Ερντογάν ανοιχτά ενθάρρυνε περισσότερους από 10.000 κατατρεγμένους ανθρώπους να περάσουν στην Ελλάδα και στην Ευρώπη για να ασκήσει πίεση στην ΕΕ. Εμείς έχουμε μία υποχρέωση να προστατεύουμε τα σύνορα και να σεβόμαστε απολύτως τα ανθρώπινα δικαιώματα», τόνισε.
«Άρα είναι απόλυτη διαστρέβλωση της πραγματικότητας και είμαι πραγματικά πολύ απογοητευμένος με αυτά τα fake news. Θα έπρεπε να είμαστε σε θέση να κάτσουμε με την Τουρκία και να συζητήσουμε σαν πολιτισμένοι γείτονες και να συνεργαστούμε. Είμαι ο πρώτος που έχω πει ότι η Τουρκία έχει ένα σημαντικό ρόλο να παίξει στη διαχείριση της μεταναστευτικής κρίσης», ανέφερε μεταξύ άλλων ο πρωθυπουργός.
Ερωτηθείς γιατί το κάνει αυτό ο Τούρκος πρόεδρος, ο πρωθυπουργός απάντησε πως δεν ξέρει τι σκέφτεται ο Ταγίπ Ερντογάν. Είπε επίσης πως έχει εσωτερική ατζέντα εδώ και καιρό και τόνισε πως αυτή η ρητορική είναι απαράδεκτη και μη αποδεκτή. «Εμείς πορευόμαστε με βάση το Διεθνές Δίκαιο και το Δίκαιο της Θάλασσας», υπογράμμισε.
LEROSREPORT.GRΓΕΝΙΚΗ ΣΥΝΕΛΕΥΣΗ ΟΗΕΕΡΝΤΟΓΑΝΛΕΡΟΣΜΗΤΣΟΤΑΚΗΣ ΚΥΡΙΑΚΟΣΝΕΑ ΛΕΡΟΥ
«Για τον κόσμο φοβάμαι, εμένα τι θα μου κάμουνε;»
Φοιτητικό επίδομα στέγασης – Όλα όσα γνωρίζουμε
Βίντεο: Κορίτσι περνάει με πατίνι τον δρόμο στην...
Πολεμική Αεροπορία: Μεταφορά 13 ασθενών από νησιά σε...
Καρίταινα: Σύμβολό της, το κάστρο της
Πάτρα: Μαθητές δημοτικού κατέληξαν στο νοσοκομείο μετά από...
Δέκα νησιά του ανατολικού Αιγαίου θα επισκεφθεί ο...
Δωρεά 20 εξοπλισμένων ασθενοφόρων στο ΕΚΑΒ από την...
Καιρός σήμερα: Βροχές και άνοδος θερμοκρασίας – Η...
Θεοδωρικάκος: Σοκάρουν τα στοιχεία για την ενδοοικογενειακή βία...
Ιωάννης Παππάς: Η Ελλάδα, δεν απειλεί! Και το...
«Θερμό» επεισόδιο: «Αστακός» το Αιγαίο! Όλοι έτοιμοι για...
ΟΡΟΙ ΚΑΙ ΠΡΟYΠΟΘΕΣΕΙΣ ΧΡΗΣΗΣ
@2020 - LerosReport.gr - lerosreport@gmail.com τηλ: 6936851155
Αγίου Πνέυματος: Τι γιορτάζουμε και γιατί πέφτει πάντα Δευτέρα;
«Plastic Free» 6 ακόμα προορισμοί από τη Lidl Ελλάς και το Κοινωφελές Ίδρυμα Αθανάσιος Κ. Λασκαρίδης
Επίσκεψη και συναντήσεις εργασίας στελεχών της ΝΔ στην Λέρο
Δέκα νησιά του ανατολικού Αιγαίου θα επισκεφθεί ο Ν. Χαρδαλιάς – «Αδιαπραγμάτευτα τα θέματα εθνικής κυριαρχίας»